Inter Primo

Inter Primo AS er et dansk multinasjonalt konsern innen ekstrudering av plast med hovedkontor sentralt i København, Danmark, med 14 produksjonsanlegg i 8 land og 1 kontor i Norge. Inter Primo AS er eid av Primo Holding AS.

Inter Primo fremstiller ekstruderte plastprofiler til en rekke ulike bransjer, inklusive medisin, offshore, bygg, transport og belysning.

Inter Primo har 894 ansatte i Europa og Kina og markedsfører sine produkter globalt. Konsernet er i dag et resultat av mer enn 20 fusjoner og oppkjøp siden Inter Primo ble grunnlagt i 1959 i Tistrup, Danmark.

Foretaket eies av Primo Holding AS som eies av 3 andre holdingselskaper; D. Grunnet Holding AS, F. Grunnet Holding AS og M. Grunnet Holding AS. Disse eies av styrets formann Fleming Grunnet og hans 2 døtre, Mette og Dorthe.

Historie

1959 
Primo etableres i Tistrup Danmark av entreprenøren Chresten Jensen. Foretakets plastprofiler ble solgt til isenkram og tømmerhandlere.

1977 
Chresten Jensen selger sin andel av foretaket til Fleming Grunnet, hvor også de to foretakene Ureflex og Krone Plast, hjemmehørende i Danmark, inngår.

1984 
Primo kjøper svenske Kontraplast AB, som har spesialisert seg på ekstrudering - Primos første investering utenlands – og etablerer Primo Sverige AB. I de følgende årene kjøper Primo den svenske plastfabrikanten Sondex og det finske OY WH Profil AB (et datterselskap av KWH Group) og etablerer således OY Primo Finland AB.

1986 
Inter Primo grunnlegges. Primo UK grunnlegges året etter i Manchester, England.

1990 
Primo kjøper 2 tyske plastprofilprodusenter og etablerer Primo Profile GmbH i Tyskland.

1995 
OY Primo Finland kjøper en konkurrerende virksomhet og blir Finlands dominerende plastprofilprodusent. Samme år legger Primo UK ned sin virksomhet pga dårlig fremgang i det britiske markedet.

1996 
Primo Sverige kjøper Smålandslisten AB som produserer ekstruderte silikonlister. Primo bygger en ny fabrikk i Zory, Polen, foretakets første fabrikk som bygges fra bunnen. Det polske datterselskapet Primo Profile Sp. Z. o. o er etablert og overtar plastprofilproduksjonen fra Spyra Polen

1997 
Primo kjøper Vefi Profiler AS i Norge.

2000 
Inter Primo etablerer hovedkontor på Vestergade i København, Danmark. Primo Danmark kjøper plastavdelingen for vinduer av Rationel Vinduer A/S.

2004 
Primo Profile GmbH åpner en ny fabrikk i Berlin, Tyskland, og etablerer et samarbeide med den tyske plastvirksomheten Profilex og kjøper 25% andel av Profilex China i Zhuhai, Kina. Året før kjøpte Primo det danske plastekstruderingsselskapet OTV Plast AS.

2005 
Primo Finland begynner å produsere i St Petersburg, Russland. Den svenske produksjonen intergreres i en ny fabrikk i Limmared i Västra Götaland.

2019 
Etablering i Nederland: Primo kjøper Essentra Extrusion i Buitenpost i Nederland for 16,2 mill euro i juni 2019 og er dermed etablert i Nederland under navnet Enitor Primo. Konsernet feirer samme år sitt 60-årsjubileum.

Referanser

Eksterne lenker 
 

Danske selskaper
Selskaper etablert i 1959
København
Polymerer